**วันอาทิตย์ที่ 19 กุมภาพันธ์ 2023**

**คำเทศนาชุด พืชผลพร้อมเก็บเกี่ยวแล้ว - ตอนที่ 4: ฤทธิ์เดชแห่งการอธิษฐาน**

คริสเตียนหลายคนถามว่า พวกเขาจะอธิษฐานเผื่อผู้คนเพื่อให้พวกเขาได้รับความรอดได้อย่างไร คำตอบคือ เราอธิษฐานตามพระวจนะของพระเจ้า (1 ยอห์น 5:14-15) พระคัมภีร์สอนเราว่าจะอธิษฐานเผื่อผู้คนเพื่อให้พวกเขาได้รับความรอดได้อย่างไร

1. อธิษฐานจากตำแหน่งแห่งชัยชนะ โดยรู้ว่ามารพ่ายแพ้แล้ว
	1. พระเยซูได้ปราบมารให้พ่ายแพ้ไปแล้ว - โคโลสี 2:15
	2. พระเยซูได้ให้สิทธิอำนาจแก่ท่านเพื่อนำคนหลงหายมารับความรอด และสร้างสาวก - มัทธิว 28:18-19
	3. เนื่องจากมารพ่ายแพ้แล้ว ท่านจึงไม่จำเป็นต้องต่อสู่กับมารด้วยการอธิษฐานเพื่อที่คนจะรับความรอดได้
2. คำอธิษฐานในพันธสัญญาใหม่เพื่อให้ผู้คนได้รับความรอด
	1. อธิษฐานให้พระเจ้าเปิดใจของผู้คนออก - โคโลสี 4:3
	2. อธิษฐานที่พระเจ้าจะช่วยท่านให้พูดข่าวประเสริฐได้อย่างชัดเจน - โคโลสี 4:3
	3. อธิษฐานขอความกล้าหาญที่จะประกาศในท่ามกลางความมืดมิดและการกดขี่ข่มเหง - กิจการ 4:29
	4. อธิษฐานที่พระเจ้าจะสำแดงฤทธานุภาพของพระองค์ - กิจการ 4:30
	5. พูดพระวจนะของพระเจ้าเหนือคนที่ท่านต้องการจะประกาศ - ยอห์น 1:4-5, 2 โครินธ์ 4:5-6

สรุป: เมื่อท่านอธิษฐานเผื่อคนๆ หนึ่งเพื่อให้เขาได้รับความรอด ให้อธิษฐานจากตำแหน่งแห่งชัยชนะ ให้รู้ว่ามารพ่ายแพ้แล้ว อธิษฐานตามคำอธิษฐานที่ได้ถูกบันทึกไว้ในพันธสัญญาใหม่ และพูดพระวจนะของพระเจ้าเหนือคนที่ท่านต้องการ จะประกาศข่าวประเสริฐ ฤทธิ์แห่งการอธิษฐานจะทำงานเกิดผล พระเจ้าจะทรงเปิดใจของเขา ช่วยให้ท่านประกาศ ข่าวประเสริฐได้อย่างชัดเจน และสำแดงฤทธานุภาพของพระองค์

คำถามอภิปราย:

1. เราจะรู้ได้อย่างไรว่ามารพ่ายแพ้แล้ว?
2. ตามพระคัมภีร์ เราควรจะอธิษฐานเผื่อผู้คนให้ได้รับความรอดอย่างไร?
3. เราจะสามารถพูดพระวจนะของพระเจ้าเหนือคนที่ยังไม่ได้รับความรอดได้อย่างไร?